Document ID: 32001R1502

Κανονισμός (ΕΚ) αριθ. 1502/2001 της Επιτροπής
της 23ης Ιουλίου 2001
για την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 31 παράγραφος 14,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3846/87 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1384/2001(4), καθόρισε βάσει της συνδυασμένης ονοματολογίας, ονοματολογία των γεωργικών προϊόντων για τις επιστροφές κατά την εξαγωγή. Η ονοματολογία αυτή προσδιορίζει, μεταξύ άλλων, τις συμπληρωματικές απαιτήσεις για τη χρησιμοποίηση του κωδικού των προϊόντων για τα τυριά για τα οποία χορηγείται επιστροφή, ιδίως όσον αφορά τη μέγιστη περιεκτικότητα σε νερό και την ελάχιστη περιεκτικότητα σε λιπαρές ουσίες στην ξερή ύλη. Απεδείχθη ότι οι απαιτήσεις για ορισμένα τυριά πρέπει να προσαρμοσθούν για να αντανακλούν καλύτερα την πραγματικότητα των εξαγόμενων προϊόντων.
(2) Στην υποσημείωση (8) του τέλους της σελίδας του τομέα 9 του παραρτήματος Ι, ο κανονισμός αυτός προβλέπει την απαίτηση της τήρησης μιας ελάχιστης περιεκτικότητας σε γαλακτικές προτεΐνες για ορισμένα γαλακτοκομικά προϊόντα για να επωφελούνται από την επιστροφή. Για να διευκολυνθεί η τήρηση των τελωνειακών διατυπώσεων και για το σκοπό της εναρμόνισης με τις άλλες διατάξεις, πρέπει να υποχρεούνται οι συναλλασσόμενοι να αναφέρουν στη δήλωση κατά την εξαγωγή τη μέγιστη περιεκτικότητα σε νερό και την ελάχιστη περιεκτικότητα σε γαλακτικές πρωτεΐνες στη μη λιπαρή γαλακτική ξερή ύλη του προϊόντος.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο τομέας 9 του παραρτήματος Ι του κανονισμού (ΕΟΚ) αριθ. 3846/87 τροποποιείται ως εξής:
1. τα στοιχεία που αφορούν τον κωδικό ΣΟ ex 0406 90 85 αντικαθίστανται από τα στοιχεία του παραρτήματος του παρόντος κανονισμού·
2. το κείμενο της υποσημείωσης (8) στο τέλος της σελίδας αντικαθίσταται από το ακόλουθο κείμενο: "(8) Αν η περιεκτικότητα σε γαλακτικές πρωτεΐνες (περιεκτικότητα σε άζωτο × 6,38) στη μη λιπαρή γαλακτική ξερή ύλη ενός προϊόντος που υπάγεται σε αυτή την κλάση είναι μικρότερη από 34 %, δεν χορηγείται επιστροφή. Αν, για τα προϊόντα σε σκόνη που υπάγονται σ' αυτή την κλάση, η περιεκτικότητα σε νερό κατά βάρος είναι μεγαλύτερη από 5 %, δεν χορηγείται επιστροφή.
Κατά την τήρηση των τελωνειακών διατυπώσεων, ο ενδιαφερόμενος υποχρεούται να αναφέρει στη δήλωση που προβλέπεται γι' αυτό το σκοπό την ελάχιστη περιεκτικότητα σε γαλακτικές πρωτεΐνες στη μη λιπαρή γαλακτική ξερή ύλη και, για τα προϊόντα σε σκόνη, τη μέγιστη περιεκτικότητα σε νερό."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 2001.

Labels: 3
17
6